**LITÉRI KÖZÖS ÖNKORMÁNYZATI HIVATAL**

 **2019. évi koncepciója**

Az egyes törvényeknek a költségvetési tervezéssel, valamint a közüzemi szolgáltatások hatékonyabb nyújtásával összefüggő módosításáról szóló 2014. évi XXIX. törvény, amelynek 64. §-a hatályon kívül helyezte az államháztartásról szóló 2011. évi CXCV. törvény 24. § (1) bekezdését, illetve 87.§-át.

A fentiek alapján **2014. szeptember 30-ával megszűnik** az önkormányzatok, a nemzetiségi önkormányzatok, illetve a társulások tájékoztatási kötelezettsége az első félévi gazdálkodásról, továbbá megszűnik a háromnegyed éves gazdálkodásról szóló beszámolási, illetve az ehhez kacsolódó költségvetési koncepció elfogadási kötelezettsége.

A költségvetési koncepciót a költségvetés helyben képződő bevételeinek, az önkormányzat kötelezettségeinek, gazdasági programjában meghatározott feladatainak figyelembevételével kell összeállítani.

Ebben a tervezési szakaszban kell és lehet áttekinteni a következő évre vonatkozó szakmai feladatokat és elképzeléseket. A koncepció előkészítése időszakában kell számba venni a forráslehetőségeket és rangsorolni a feladatokat, valamint a megvalósításukhoz szükséges pénzeszközök nagyságát és ütemezését.

Összefoglalva tehát a koncepció készítés lényege az, hogy kerüljön meghatározásra a költségvetés tervezésnek a szempontrendszere, legyen kimutatva, hogy a működési és felhalmozási jellegű kiadások finanszírozásán felül mutatkozik-e szabad forráslehetőség, vagy forráshiánnyal kell számolni. Ennek eredményét lehet összevetni a tervezett feladatváltozások és fejlesztések forrásigényével.

**1.A Kormányzat gazdaságpolitikája**

A kormányváltás óta a gazdaságpolitika célja továbbra is az államadósság csökkentése, a költségvetési hiány 3% alatt tartása, a foglalkoztatás bővítése, a versenyképesség javítása és a kiegyensúlyozott gazdasági növekedés biztosítása. Ennek érdekében a Kormány az elmúlt 3 és fél évben jelentős strukturális átalakításokat hajtott végre, többek között a munkaerőpiac, a nyugdíjrendszer, az adórendszer, az oktatás és a közigazgatás területén. A Kormány költségvetési hiányt visszaszorító erőfeszítéseinek eredményeképpen az államháztartás GDP –arányos egyenlege európai összehasonlításban is kedvezően alakult az elmúlt években. Az elért eredmények jelentőségét bizonyítja, hogy Magyarország 2013 júniusában kikerült a 2004 óta fennálló túlzott deficit eljárás alól.

A fegyelmezett fiskális politika, a külső egyensúly jelentős javítása, az állam és háztartások eladósodottságának mérséklődése mind hozzájárult ahhoz, hogy a magyar gazdaság immár fenntartható növekedési pályára állt, az ország sérülékenysége folyamatosan csökkenjen.

A legfrissebb makrogazdasági adatok arról tanúskodnak, hogy a magyar gazdaságban bekövetkezett a növekedési fordulat. 2013-ban beindult a gazdasági növekedés, az év egészére 2,5 %-os GDP –növekedés valószínűsíthető. A növekedést nagymértékben támogatja, hogy a kormányzati intézkedések következtében a lakosság rendelkezésre álló jövedelme emelkedik, ami élénkíti a fogyasztást. A lakosság keresletnövekedését segíti a rezsicsökkentés, a devizahitelesek terheinek csökkentése, a reálbérek és a reáljövedelmek emelkedése, továbbá a foglalkoztatás fokozatos növekedése.

A pedagógusbér –emelés, a rezsicsökkentés, a foglalkoztatottság bővülése, ezáltal pedig a reáljövedelmek emelkedése következtében a háztartások fogyasztási kiadása várhatóan 2,6%-kal növekszik jövőre.

**2. Az államháztartás céljai és keretei**

A 2019. évi költségvetési törvényjavaslat az Országgyűlés és a Kormány eddigi döntéseit, a Munkahelyvédelmi Akcióterv intézkedéseit, a Népesedéspolitikai program célkitűzéseit, valamint az állami feladatellátás átalakításának eredményeit egyaránt alapul veszi.

**3. Adó- és járulékpolitikai célkitűzések**

Az elmúlt években végrehajtott adószerkezeti átalakítások lezárultak. 2019-ben csak kisebb adóintézkedésekkel kell számolni, melyek a munkát terhelő adók további csökkentésére, a vállalkozói környezet javítására, valamint a gazdaság fehérítésére irányulnak.

**4. Helyi önkormányzatok támogatása**

A helyi önkormányzatok 2019-ben hitelforrások nélkül mintegy 2500 milliárd forinttal gazdálkodhatnak, melyhez a központi költségvetés 690,5 milliárd forintot biztosít.

A helyi önkormányzatok 2019. évi költségvetési javaslataik kialakítása során – a beterjesztett költségvetési törvénytervezet szerint – a következő prioritásokkal számolhatnak:

- A **keretösszegek kialakításánál** jelenlegi számításainkban az előző hatásokon túl **alapvetően a 2018-es bázis szintet vettük alapul.**

A gazdasági folyamatok esetében jelenleg takarékos koncepciót állítottunk össze, olyan eszközökkel, cselekvésekkel számoltunk, amelyek igénybevétele, végrehajtása feltétlen szükséges.

***A 2019. évi költségvetés várható bevételeinek és kiadásainak alakulása***

***A/ BEVÉTELEK 64.864 eFt***

* *Intézményi működési bevételek: 0 eFt*
* *Támogatások, kiegészítések 0 eFt*
* *Támogatásértékű bevételek 64.864 eFt*
* *Előző évi várható pénzmaradvány igénybevétele 0 eFt*

***B/ KIADÁSOK 64.864 eFt***

* *Személyi juttatások 46.884 eFt*
* *Munkaadókat terhelő járulékok 9.713 eFt*
* *Dologi és egyéb folyó kiadások 6.727 eFt*
* *Intézményi beruházási kiadások 1.540 eFt*
* *Tartalékok eFt*

A **személyi juttatások**nál béremeléssel nem számolunk, csak a kötelező soros ugrások lettek figyelembe véve.

A **dologi kiadások** a lehetőségek, tényadatok figyelembevételével feladat finanszírozás alapján kerültek meghatározásra.

1. ***További feladatok a költségvetés végleges összeállításáig.***

Az országgyűlési viták után, a végleges törvény elfogadása alapján a változások átvezetése. Az érdekegyeztetés keretében kialakításra kerülő intézkedések feldolgozása és beépítése a 2015. évi költségvetésbe.

Kérem, a képviselő-testületet, hogy a Litéri Közös ÖnkormányzatiHivatal 2015. koncepcióját a megvitatást követően, a határozati javaslattal elfogadni szíveskedjenek.

Litér, 2018. november 19.

 Bencze Éva

 jegyző

Az előterjesztést összeállította:

Némethyné Brand Júlia pénzügyi csoportvezető

***Határozati javaslat***

***Litér Község Önkormányzata Képviselő-testületének***

 ***…../2018. (....) Lkt. határozata***

Litér Község Önkormányzatának Képviselő – testülete a Litéri Közös Önkormányzati Hivatal 2019.évi költségvetésének bevételi és kiadási főösszegét 64.864 ezer Ft-tal tervezi.

A költségvetés részletes kidolgozását a koncepcióban meghatározott irányelv alapján kell összeállítani:

Cél a gazdálkodás racionalizálása, a működési kiadások bázis év alatt történő szinten tartása.

A képviselő-testület megbízza a jegyzőt, hogy a részletes költségvetés kidolgozásáról gondoskodjon.

Határidő: azonnal

Felelős: Bencze Éva, jegyző